ผมรุ้สึกว่าตังเองนอน หลับแล้วตื่นง่าย นอนอยู่ดีๆก็สะดุ้งตื่นเพราะหายใจไม่ออก หัวใจเต้นแรง กลัวว่าจะไม่หายใจ แล้วก็นอนไม่หลับปล.เป็นกรดไหลย้อนด้วย
สวัสดีค่ะ จากอาการดังกล่าวมา อาจเป็นเรื่องของกรดไหลย้อนที่กำเริบได้กรดไหลย้อนคือภาวะที่กรดหรือน้ำย่อยในกระเพาะไหลย้อนกลับมาในหลอดอาหาร จนทำให้เกิดการอักเสบของหลอดอาหาร โดยผู้ป่วยส่วนใหญ่จะรู้สึกแสบร้อนกลางอก เรอเปรี้ยว และคลื่นไส้ ในบางรายอาจมีอาการคล้ายกับเป็นหอบหืดทำให้มีอาการไอ หายใจลำบาก กลืนลำบาก ใจสั่น เสียบแหบร่วมด้วยได้ภาวะอื่นๆที่เป็นไปได้เช่นเรื่องหัวใจเต้นผิดจังหวะ การติดเชื้อในปอดหรือหลอดลมทำให้หายใจไม่อิ่มแนะนำรักษาและควบคุมโรคกรดไหลย้อนให้ดีก่อน โดย การรักษาเน้นที่การปรับพฤติกรรมร่วมกับรับประทานยาลดกรดในกระเพาะร่วมด้วยค่ะ การดูแลตัวเองเบื้องต้น ควรงดรับประทานอาหารมื้อใหญ่ๆ งดรับประทานอาหารรสจัด ของมัน ของทอด รับประทานอาหารให้ตรงเวลา ไม่ควรเข้านอนทันทีหลังรับประทานอาหารหากอาการไม่ทุเลาหลังปรับพฤติกรรมหรือการใช้ยา ยังคงมีหายใจไม่อิ่ม ใจสั่นบ่อยๆ ควรไปพบแพทย์เพื่อตรวจหาสาเหตุอื่นๆเพิ่มเติม